Afternoon Call Action Notes – บล.โกลเบล็ก
ดัชนี SET ปิดภาคเช้า Close          1,575.55       Volu …
25 ส.ค. 2560

ดัชนี SET ปิดภาคเช้า
Close          1,575.55       Volume          ฿15,583 M
Change         -0.41          %Change         -0.03%
สรุปภาวะตลาดภาคเช้า
ภาวะตลาดหุ้นไทยช่วงเช้าแกว่งตัวในกรอบแคบเนื่องจากนลท.ชะลอการลงทุนเพื่อติดตามการประชุมเศรษฐกิจประจำปีของเฟด ประกอบกับความกังวล Fund Flow ต่างชาติที่ยังคงไหลออกต่อเนื่อง ส่งผลให้ดัชนีปิดลบเล็กน้อย ด้วย Volume การซื้อขายไม่หนาแน่นเพียง 1.5 หมื่นล้านบาท
แนวโน้มภาคบ่ายตามค่าสัญญาณทางเทคนิค
stochastic ในกราฟราย 4 ชม. ยืนบนระดับ overbought ส่วน volume ยังไม่ชี้ชัดว่าจะสนับสนุนทิศทางใด แต่ดัชนี SET เข้าใกล้กรอบบนของ channel ย่อย และเงินบาทมีแนวโน้มอ่อนต่อตามแรงขายของต่างชาติ จึงมีโอกาสที่ดัชนีจะอ่อนตัวลงและเผชิญแรงขายหากปรับตัวขึ้นต่อ โดยคืนนี้จะมีการปราศรัยของประธาน Fed และประธาน ECB ที่อาจส่งผลกระทบต่อตลาดการเงิน ส่วนกรณีออกหมายจับอดีตนายกฯยิ่งลักษณ์ยังต้องเฝ้าระวังเหตุรุนแรง จึงแนะนำให้ลดพอร์ตลดความเสี่ยง
แนวรับ  1,565 จุด  /  แนวต้าน  1,582 จุด
HANA   ซื้อเก็งกำไร
ราคาปิด  45.25  บาท
แนวรับ  45.00 บาท / แนวต้าน 47.00 บาท / Cut loss  44.00  บาท
กราฟกลับตัวขึ้นคล้าย W shape และราคาสามารถยืนเกาะเส้น EMA 10 วันได้ต่อเนื่อง สอดคล้องกับเครื่องมือ RSI + MACD ชี้ขึ้นเป็นสัญญาณเชิงบวกทั้งคู่ จึงมีโอกาสจะปรับตัวขึ้นได้
APEX  ซื้อเก็งกำไร
ราคาปิด  0.46 บาท
แนวรับ 0.45 บาท / แนวต้าน 0.50  บาท / Cut loss  0.42  บาท
กราฟแท่งเทียนดีดตัวขึ้นเป็น Tower bottom และตัดเส้น EMA 10 วันขึ้นได้ พร้อมด้วย Volume หนาแน่นเกิดเป็นสัญญาณซื้อระยะสั้น พร้อมกับเครื่องมือ RSI + MACD ชี้ขึ้นสนับสนุนทิศทาง จึงคาดว่าจะปรับตัวขึ้นได้
ข่าวสำคัญช่วงเช้า
ศาลฯ ออกหมายจับ”ยิ่งลักษณ์”หลังอ้างป่วยแต่ไม่มีหลักฐาน พร้อมเลื่อนนัดอ่านคำพิพากษาไป 27 ก.ย.
PTTGC เซ็นสัญญาร่วมทุน Sanyo Chemical-Toyota Tsusho ตั้งรง.โพลีออล ซึ่งตั้งอยู่ในนิคมเหมราช จ.ระยองและอยู่ภายในการลงทุน EEC ด้านโรงการ Map Ta Phut Retrofit มูลค่าลงทุน 1 พันล้านเหรียญฯขยายผลิตโอเลฟินส์เข้าบอร์ดตัดสิน Q4/60 สร้างเสร็จปี 63
ALLA เซ็นรับงานผลิต-ติดตั้งเครนสำหรับโรงไฟฟ้าพลังน้ำไซยะบุรีจาก CK